
Rêxistina Nûçegihanên 

Sînornenas roja pêncşem, 

12.03.2009'an,^ li Berlînê raporek 
belav kir îran weke dujminê 
yekem yê înternetê di Rojhilata 
Navîn de da nasîn. Di rapora han 
de ku bi hinceta Roja Cîhanî a 
Xebat li dijî Sansorê hate 
belavkirin, welatê Çînê weke 
dujminê sereke yê Internetê di 
cîhanê de hate diyarîkirin. 

Komara Îslamî berdewam 

©DW 

wêblagnivîsan binçav dike. Li gor daxuyaniya fermî ya Rojnamevanên Sînornenas, di 
sala 2008'an de, 5 milyon malperên Înternetî hatine fîlterkirin. 

Rêxistina Nûçegihanên Bêsînor di rapora han de, 1.2 welat di cîhanê de weke 
dujminên înternetê nasandine, welatên han ev in: Çîn, îran, Sûriye, Erebistana Seûdî, 
Kuba, Bêrme, Kereya Bakûr, Tûnis, Turkemenistan, Ozbekistan û Viyetnam. 

Nûçegihanên Bêsînor diyar dike, welatên han bi astengkirina înternetê nahêlin 
destê xelkê bi zanyariyên dilxwaz ên wan rabigihîje. Di van welatan de, sansora 
înternetê bi hêceta parastina ewlehiya neteweyî, berjewendiyên olî yan parastina 
mafên kêmneteweyan birêve diçe. 

Li gor rapora Rêxistina Nûçegihanên Bêsînor, şîrketên mezin yên Înternetî weke 
Google, Yahoo yan Microsoft, di hinek ji wan welatan de li hember givaşên dewletan 
teslîm bûne û di pêvajoya asteng û fîlterkirina malperên rexnegir de beşdar bûne. 

Amerîkayê Dorpêçên Aborî Li Dijî îranê Bo Salek 

Din Dirêj Kir 

► Obama, Serok Komarê Amerîkayê, 
dorpêçên aborî ên li dijî îranê bo 
salek din dirêj kir. Li gor vê biryarê, 
şemaroyên aborî yên Amerîka li dijî 
îranê heta Adara 2010'an dê bên 
meşandina. Bernama ^ baykut û 

dorpêçên aborî li dijî îranê ji sala 
1994'an ve tê meşandin. 

Armanca Amerîkayê ^ ji van 

dorpêçane, piştgiriya îranê ji 

terorîzmê û xebat ji bo bidestxistina 
çekên Etomî dizane. 

Obama di daxuyaniya roja 
pêncşem, 13.03.2009'an de, diyar kir 
ku kiryar û siyasetên dewleta îranê 
niha jî ji bo ewlekarî, siyaseta dereve 

û aboriya Amerîka weke gef tê hesibandin. 

Ev dorpêçane şîrketên Amerîkî neçar dikin ku di 4 waran de ji alîkarî bona 
pêşdebirina seneta petrola îranê, encamdana dan û stanên ticarî, hatinî û şandiniyê û 
her wiha sermayedanîn di wî welatî xwe biparêzin. 


MUZIK 


8'ê Adarê, Roja Vejiyan 
û Berxwedanê 


Deftera Siya 
8'ê Adarê 


Mêrxasî û berxwedana sê 
roje ya şerê Ceterê(5) 

Agirî 


Deftera Siyasî A PDKÎ, 8’ê Adarê Pîroz Kir 


B i henceta 8'ê Adara 
2009'an, Deftera Siyasî a 
PDKÎ daxuyaniyek da 

çapemeniyê û ew roja cîhanî li 
hemû jinên cîhanê û Kurdistanê 
pîroz kir. Deqa daxuyaniya PDKÎ 
bi vî awayî ye: 

8'ê Adarê, Roja Cîhanî ya Jinan pîroz 
be 

îro 8'ê Adarê Roja Cîhanî a Jinan e. 
Bi vê hencetê ve em pîrozbahiyên xwe 
ên herî germ pêşkêşî jinên Kurdistana 
îranê û hemû jinên cîhanê dikin. Jin û 
mêrên wekhevîxwaz ku îro di pirraniya 
welatên cîhanê de vê rojê bibîr tînin û 
rêz digrin, di rastî de piştevaniyê ji 
daxwazên berheq û demokratîk ên 
hemû jinan dikin ku di bin zilm û 
zordarî û cudahîdananên curbicur de 
tên çewisandin û mafên wan yên herî 
destpêkî tên binpêkirin. Eva di halekê 
de ye ku beşeke berbiçav ji welatên 
dinyayê nemaze di welatên pêşverû ên 
Rojavayî de, jinan bi nîşandana şiyan û 
kêrhatîbûna xwe berpirsiyariyên girîng 
di rêvebirina welat de bidest xistine û 
bi vî awayî selimandine ku heke 
perwerdehiya îroyîn û pêkanîna qada 
wekhevî û dûr ji kêmgirtina û 
cudahîdanana ji wan re pêk bihê, 
dikarin mil bi milê mêran di pêşdebirina 
civakê de berpisiyariyê li stû bigirin û di 
vê derbarê de ji mêran paşde nemînin. 
Lewra xisareke mezin e heke nîva 
nifûsa civakekê ku jin in, nehên 
berçavgirtin û ji karîn û şiyana wan 
bona xizmetkirin bi civakê mifah nehê 


standin. 

Serbarê hemû wan rastiyane, 
mixabin niha jî gellek in ew 
desthilatdarên ku di dema îro de 
jiyaneke kêrhatiyê mirov ji bo jinan pêk 
naînin û weke miroveke derece 2 
nahên mêzekirin. 

Heta pirr caran jî weke mirov bi wan 
re riftar û serederî nahê kirin. Rejîma 
Komara Îslamî yek ji wan cure 
desthilatdarane ye ku li gor qanûna 
bingehîn û bi eşkere ji jinê weke mirov 
nanihêre û ji mafên herî sereke ku 
lixwekirina kinc û cilûbergên bi dilê 
xwe ne, bêpar kiriye. Di hember de, 
jinên netirs û biwêr jî serbarê serkut û 
bêhurmetîkirinan ji aliyê hêzên 
tepeserker ên Komara Îslamî, teslîm 
nebûne û bêrawestan li hember vê 
rejîmê li dijî vî awayê jiyanê ku rejîmê 
ji wan re diyarî kiriye, sekinîne û xebat 
kirine. Hebûna sedan jinên çeleng di 
warê mafê wekheviyê, mafê mirovan û 
azadiyê de, di girtîgehên Komara 
Îslamî, xwenîşandan û girevgirtinê de û 
bi giştî hemû ew dijkiryarên jinan ku 
em rojane li vir û wir ya welat dibînin, 
nîşana vê rastiyê ne. 

Di vê derheqê de, qursatiya zilm û 
stemeke zêdetir ji jinên cihên din ên 
îranê li ser milê jinên şiyar ên Kurd di 
Kurdistana îranê de ye, ji bilî vê çendê 
ku weke jin di vê hikûmetê de tên 
serkutkirin, weke Kurd jî zilm û zordarî 
li ser yyan tê meşandin. 

PDKÎ ku zêdetirî 60 salan e ji bo 
demokrasî û wekheviyê di civaka 



Kurdistanê de dixebite, bi çavê rêz û 
hurmetê dinêre hemû ew berxwedan û 
tekoşîna jinên seranserî îranê, nemaze 
jinên Kurd, li hember her êrîşekê ku li 
ser mafên wan tê kirin, li gor pirensîp û 
bernameya partiyê ku mafê wekheviya 
jinan di nava malbat û civakê de 
pejirandiye, piştevaniyê ji daxwazên 
demokratîk û wekhevîxwaz ên wan 
dike. Di roja 8'ê Adarê de em daxwazê 
dikin ku wisa dike ku jinên rewşenbîr û 
azadîxwaz bêtirî caran refên xwe xurt û 
organîze bikin û bi hevgirtina xwe 
daxwaza mafên xwe bikin û pêşberî 
kirêgirtiyên xedar ên rejîma Komara 
Îslamî rabiwestin û tekoşînê bimeşînin. 

Serkevtî be xebata jinan ji bo 
bidestveanîna mafên wan ên rewa. 
Partiya Demokrat a Kurdistana 
îranê 

Deftera Siyasî 
8' Adara 2009'an a Zayînî 
18'ê Reşemeya 1387'an a Rojî 


63’mîn Salvegera Avabûna YJDKÎ 
Hate Pîrozkirin 


S eet 15'ê piştînîvroya roja şemî, 14'ê 
Adara 2009'an, bi henceta rêzgirtin ji 
63'hemîn salvegera avabûna Yekîtiya 
Jinên Demokrat yên Kurdistana 
îranê, bi beşdariya endamên rêberiya PDKÎ, 
endam û Rêveberên YJDKÎ û sedan kes ji 
Kadr û Pêşmerge û jinên xebatkar, rê û 
resmeke hêja û berfireh hate lidarxistin. Şahî 
bi sirûda netewî a Ey Reqîb û deqîqeyek 
bêdengî bona rêzgirtin ji canê paqij yê 
şehîdan dest pê kir. 

Ji aliyê pêşkêşkarên rê û resmê, Şeyda 



Kemanger û Selîm Zencîrî ve bixêr hatina 
hemû beşdar û mêvanan hate kirin. Piştre ji 
aliyê kekê Rostem Cehangîrî, endajnê 
Deftera Siyasî ve peyama Polîtbîroya PDKÎ bi 
vê hincetê ve hate pêşkêşkirin. Dûre sirûdek 
bi navê 'Jin di kar û xebatê de' bi alîkariya 
Koma Sirûda Yekîtiya Jinan ve pêşkêşî 
beşdaran hate kirin ku coşek taybet da 
şahiyê. 

Di doma bernameya rê û resmê de, Peyama 
YJDKÎ, ji aliyê Çinûr Qadirî, endama Desteya 
Kargêr a Yekîtiya Jinan ve bi vê hilkevtê hate 
xwendin. Bi dengê zelal û xweş ê qîza ciwan 
Çiro Sohrabî stiranek xweş hate pêşkêşkirin 
û coş û xemlek taybet da şahiyê. Beşdaran bi 
çepikan pêşwazî ji vê keça dengxweş kirin. 

Paşan peyamên Yekîtiya Ciwanên Demokrat 
yên Kurdistana îranê ji aliyê Jiyar Qadirî û 
peyama Yekîtiya Xwendekarên Demokrat yên 
Kurdistana îranê jî ji aliyê Sefye Mehmûdî 
ve hatin xwendin. Di beşek din ji rê û resmê 



de jî stranek xweş bi zaraveya şirîn a 
Hewramî bi dengê zelal yê Hunermendê 
Pêşmerge, Xulam Fatihî pêşkêşî beşdaran 
hat kirin. 

Herwha çendîn peyamên pîrozbahiyê ji aliyê 
komîteyên jinan ên ser bi rêxistina YJDKÎ ve 
hatibûne şandin ku ji ber kêmiya demê tenê 
îşare bi navên wan hate kirin. Beşa dawî a 
pîrozkirin û rêzgirtin ji 63'hemîn salvegera 
avabûna YJDKÎ bi govend û dîlana reşbelek a 
kurdî bû û bi gerrên dîlanê û kêf û xweşiya 
beşdaran bi dawî hat. 












Agirî 

Pênc Saliya Bûyera Qamişlo Ya Sala 

2004’an 



Elî Şemdîn 

Silêmanî -10.03.2009 

Berî pênc salan, roja 
12.3.2004'an, û bi 
xwînek sar hêzên 
dewletê yên şovînî û 
nijadperest, gule wek 
baranê barandin ber bi 


hewelatiyên kurd li bajarê Qamişlo, yên 
ku destvala hatibûn yarîgeha bajêr ku li 
lîstika fotbolê temaşe bikin, û di encam 
de nêzîk 30 kurd Şehîd bûn, û bi sedan 
birîndar û bi hezaran girtî li zîndanan, her 
wiha bi sedan mal û dukan bi destê 
hêzên ewlekariyê û endamên çekdar yên 
Partiya BEES hatin dizîn û talankirin. 

Wek ku hate eşkerekirin, ev bûyer bi 
xwe pîlaneke kirêt û rûreş bû ku hatibû bi 
destên qirêj yên nijatperest û şovîniyên 
dilreş yên dezgehên dewletê li Herêma 
Hesekê sazkirin, û yekemîn guleya ku di 
rûyê hawelatiyên kurd de hate teqandin, 
bi fermaneke fermî ji aliyê parêzgeha 
Heasekê (Selîm Kebûl)ve bû, ev karesat 
hate meşandin, dijî kurdan bi behana 
nakokiyên ku derketibûn di navbera Tîma 
Fitiwe ya Herêma Dêrezorê de ku 
piraniya xelkê wê deverê ji alîgirên rêjîma 
Sedam Husên bûn, û Tîma Cîhad ya 
bajarê Qamişlo ku bi piraniya xwe ve 
kurd in: wan nakokî dest pê kiribûn piştî 
ku tîma Fitiwe silogan û dirûşmên 
nijadperestî hildabûn, ku digotin: bijî 
Sedam, û bimre serkirdayetiya kurd li 
Kurdistana îraqê, û didîtin ku kurdan 
rêjîma Sedam rûxandiye, lewra lîstika 
fotbolê kirin behane ji bo tolsitandin û 
heyfhilandinê ji kurdên Qamişlo, û 
dezgehên Şovînî jêre amade bûn ku 
netewa kurd bi kuştin û birîndarkirin û 
zîndankirin û talankirinê çavtirsandî bikin, 
da ku nehêlin kurd kêfxweş û dilrehet 
bibin bi serkevtinên Kurdistana Başûr, 
lewma diyar bû ku ewan xwe bi hevre 
amadeyî vê pîlanê kiribûn ku di Yarîgeha 
Qamişlo de biteqînin. 

Mixabin, hawelatiyên Qamişlo yên ku bi 
piraniya xwe kurd in, ji vê pîlanê bêagah 
bûn, lewra yên çûbûn yarîgehê tev 
destevala bûn, tenê çûbûn li lîstika 
fotbolê temaşe bikin û piştgiriya tîma xwe 
bikin, lê berî lîstik dest pê bike, pîlan dest 
pê kir û gule li hevwelatiyên kurd hate 
reşandin û laş li erdê hatin raxistin û 
nexweşxane ji birîndaran hatin dagirtin û 
bi hezaran li zîndanan bûn mêvan .. 

Raste vê pîlanê hin ji armancên xwe 
cîbicî kirin, ji kuştin û talan û zîndankirina 
bi hezaran kurd û gurrkirina agirê nakokî 
û nijadperestiyê di navbera kurd û 
ereban de, û her wiha geşkirina hesta 
şovînî li cem beşek ji civaka Erebî, ku 


digotin kurd parçebûna Sûrî dixwazin, 
û xeter in li ser welat û hevalên 
Amerîka û Îsraîlê ne û wd... van 
derewan ku li ser devê berpirsên 
dewletê yên bilind û piçûk dihatin di 
nav civaka Erebî de belav kirin, lê ciyê 
dilxweşiyê ye ku gelê kurd bi 
serokatiya tevgera xwe ya siyasî bi 
yekdestî û yekdengî li pêş vê pîlanê 
bi xurtî sekinîn, û ew pîlan dane 
hilweşandin û netewa xwe ji 
kareseteke mezin dane parastin, û 
gellek zû armancên vê pîlana kirêt 
eşkere kirin û ji raya giştî re tazî û 
pirotesto kirin: Kurdan li herêmên din 
û li hemû deverên ku lê dijîn, bi xurtî 
piştgiriya kurdên Qamişlo kirin û di 
hawara wan de rabûn. Bi sed hezar 
kesan li dijî vê kareseta ku li dijî kurd 
hate meşandin xwepêşandan kirin, 
her weha xelkên Ereb û Aşûrî jî ev 
pîlan pirotesto kirin û li dijî sekinîn .. 

Û li cem raya giştî baştir hate 
naskirin ku pirsa kurdî li Sûriyê, 
dozeke nîştimanî ye û divê bi riyên 
aştî û demokratîk were çareserkirin, 
ne bi kuştin û girtin û talankirinê .. û 
rêjîma Sûriyê bi xwe jî tê gihîşt ku 
divê ev pîlan were sekinandin, ji ber 
ku encamên vê pîlanê li wan 
vegeriyan, lewma serokê dewletê 
eşkere kir ku netewa kurd li Sûriyê 
beşekî nîştimanî ye ji welatê Sûriyê .. 

Niha pênc sal li ser vê karasetê 
derbas dibin, lê tawanbarên ku ev 
pîlan bi eşkere bikar anîn, hîna jî azad 
in û dûrî dagehê ne, û di dema ku 
gelê kurd çavnêr bû ku rêjîm li ser 
pirsa kurdî bisekine û bi rengekî 
demokratîk û aştiyane çareser bike, 
em dibînin ku siyasatên wê li dijî kurd 
tûj û tunditir dibin, ji alîkî ve ew 
pirojeyên şovînî mîna serjimêriya 
1962, Zinara Erebî ya 1966 û wd 
berdewam in, û ji aliyê din ve jî hin 
pirojeyên din li dijî kurd didine 
meşandin, mîna biryara 49 ku kirîn û 
firotinê li herêmên kurdî dide 
sekinandin û dergehê jiyanê li ber 
kurd dide girtin, her weha astengiyan 
li ber kurd dide peydakirin û jiyana 
wan reş dike.. 




Nivîsîn: Peter R. Baehr : 
Wergeran: Mecîd Heqî 


Rola Mafê Mirovan Di 
Siyaseta Dereve De 

__ we parastina Dewietê 

Mafên bingehîn û azadî hewcehiya 
xwe parastina dewletê li 

pêpeskirina mafên takekesan dixwaze. 
Dewletê mafê îşkencê nîne û nabe rê bide 
karbidestên wê, wî karî bikin. Ew nabe 
pêşiya serbestiya saziyên xelkê, 
xwenîşandan û civînên wan bigre; ew 
nabe pêşiya serbestiya ragehandin û 
azadiya gotinê (beyan) bigre. 

Lê ewa hemû çîrok nîne. 

Hinek caran dewlet diviya hin karan bike 
daku serbestî û mafên mirovan bên 
misogerkirin û di rastî de bên rahênan û 
perwerdekirin. 

Bo mînak mafê hebûna dadgahek 
dadperwerane demekê tê cîbicîkirin ku 
dadwerên xwedî perwerde û bi ezmûn 
hebin daku bikaribin dadgehek 
dadperwerane birêve bibin û hewce ye 
karbidestên edliyê (dadgehê) xwediyê 
teknîkên pêwîst bona cîbicîkirina dadgehê 
hebin. Carna serbestiya xwenîşandan û 
civînên li dijî rikeberên siyasî dikaribe tenê 
di bin sîbera parastina polîs de birêve 
biçin. 

Mafê beşdarî li dewleta welatê xwe 
"rasterast an ji rêya nûnerên bi serbestî 
hatin hilbijartî" (Carnameya Gerdûnî ya 
Mafê Mirovan, benda 21), daxwazê ji 
dewletan dike bo rêxistina azadiya serbest 
û dengdanên nepenî, îmkanatên 
perwerdeyî, pirtûkxane û hewcedariyên 
din bi awayê asayî diviya ji aliyê dewletê 
ve bên cîbicîkirin. 

Bi gotinek din, xweparêziya tenahî ya 
dewletê ji bo misogerkirina maf û 
serbestiyan têra nake. Berevajî wê renge 
rast be. 

Di warê mafên civakî û aborî de, 
hewcehiya beşdariya dewletê hîn zêdetir 
e. Cîbicîbûna mafên wek mafê kar, mafê 
perwerde, mafê nojdar û derman, mafê 
tenahiya civakî bê beşdarî û yasayên 
dewletî nikaribin bên hizirkirin. 

Belkî cudahiyên ramanên ramyarî li ser 
asta beşdariya dewletê di wan mafane da 
hebe, lê hizra sedsala 19'an ya "dewleta 
parêzerê şevan" an bi Kurdiya wê dewleta 
ku tenê hukmî li ser civakê dike, mirî ye. 

RONI 

Quncikek ji bo şiroveya bûyer û babetan ji xwendevanên ”Agirî” re 


Ebdullah Hicab 



K uştina 2 serbazên Birîtanî û li pey 
re jî polîsekê li Bakûrê îrlandê di 
wan çend rojên dawîn de, ji bo 

carek din mijara tundûtûjiyê li îrlandê xiste 
rojevê. Civaka du perçe ya îrlandê piştî 
dewranek pirr ji dijwarî di navbera salên 
1969- 1997ê ku têde 3 254 kes bûne 
qurbanî, ji sala 1998ê ve ketibû pêvajoya 
lihevhatin û aramiyê. Niha tê meraqkirin ka 
gelo dê ev kuştin çi bandorekê li ser 
pêvajoya aştiya herêma îrlanda Bakûr 
danê, û 1,6 milyon hevwelatiyên Îrlandî dê 
bi çi rengî xwe ji encamên vê bûyerê xelas 
bikin. 

Di dîroka hevçerx de, ji bo cara yekê 
îrland sala 1921'an hate perçekirin. Dema 
başûrê welat di sala 1922'an de 
serxwebûna xwe ragihand, hukûmeta 
Londonê bi awayekî fermî kontrola her 6 
parêzgehên bakûrê welat girte destê xwe û 
rê neda ku ew 6 parêzgeh tev li komara 
nûavabûyî ya îrlandê bibin. Hêceta 
Londonê ji bo wî karî, têkiliyên dîrokî yên 
wê beşa Irlandê bi Londonê re bû, ku ji ber 
hebûna hevwelatiyên Protestan di herêmê 
de, berjewendiyên xwe ji berjewendiyên 
îrlandiyên bi ola xwe Katolîk re cuda 
dihesiband. 

Kêşeya îrjandê, ji dîroka serxwebûn û 
perçebûna îrlandê kevintir e, û diçe ser 
arîşeya dîrokî ya di navbera Katolîk û 
Protestanên girava îrlandê de ku herî kêm 
300 sal kevn e. îrlanda ku ji sedsala 6ê ya 
piştî zayînê ve ola Mesîhî û mezhebê Katolîk 
pejirandibû, sala 1690 bû meydana şerê di 
navbera Şah Williamê III yê Îngilîz ji 
silsileya qiraliyeta Orange - Nassau û 
Jamesê II yê Katolîk yê Îrlandî. Li pey wî 
şerî re, komela Protestan li îrlandê ciyê xwe 
kir û beşeke desthilatê li beşa bakûrê 
îrlandê girte destê xwe. Serkevtina William 
di wî şerî de, ji aliyê Protestanan ve weke 
bûyerek dîrokî tê nirxandin û her sal di 
salvegera wê serkevtinê de, meşa şahiyê 
ku bi meşa pirteqalî yan Orange-order tê 
binavkirin, birêve diçe û dibe hegerê aloziyê 
di navbera Katolîk û Protestanan de. 

Ji wê demê ve her du civakên Katolîk û 
Protestan bi hev re, lê bi netifaqî û alozî 
jiyan derbas kirine. Lê piştî serxwebûna 
îrlandê û daxwaza hevgirtina giravê ji aliyê 
Katolîkan ve ew alozî kete qonaxa tundtûjî 
û bizevên tundajo yên dijberî hev li hember 
hev de sekinîn. Ji her du grûpên dijber, 
Katolîkên Roman ku weke alîgirên rêbaza 
neteweyî an nasyonalîst tên naskirin, 
xweziyarê hevgirtin û yekparbûna îrlandê 
ne. Yekîtîxwaz an "Unionist" ku piranî 


Girava Bi Arîşe 

Protestan in, alîgirê mana di bin sîvana 
Îngilîstanê de ne. Yekîtîxwaz ku di herêmê 
de weke "Ulstermen" tên naskirin, li ser wê 
baweriyê ne ku tenê London a bi wan re 
xwediyê heman ol û baweriya dînî dikare 
ewan û berjewendiyên wan biparêze. 
Alîgirên^ rêbaza neteweyî an nasyonalîst 
xwe bi îrlandê re bi yek netewe dihesibînin. 

Digel aloziyên li navbera grûpên dijber, 
hem Îngilîstan û hem jî îrland ketin hewla 
avakirina hevbendiyan û grûpên bi xwe ve 
girêdayî ava kirin. Rêşxistinên Protestan 
ketin nava hevbendiya bi Londonê re û 
grûpên hevgirtinxwaz bi Dublînê re 
têkiliyên xurt danîn. Partiya ji eslê xwe 
çepgir ya Sinn Fein (Xweybûn an Em bi 
xwe) ku sala 1905 hatibû avakirin, li pey 
serxwebûna îrlandê re xwe û armanca xwe 
guhert û kete ser rêbaza neteweyî. Sinn 
Fein êdî bû heval û hevbendê sereke yê 
Dublînê li hember Londonê Jde. Lê 
hevbendiya partiyê bi Artêşa Komarîxwaz 
ya îrlandê (IRA) re, rewşa Sinn Feinê 
guhert û hevalbendiya eşkere di navbera 
wê û dewleta îrlandê de pirr zehmet kir. 

Lê bi dijwariyên li ser rê re jî, hêj Dublînê 
hêviya hevgirtina bi Belfastê re ji dest 
neda. Welatê perçebûyî bi her awayî 
têkiliyên xwe yên siyasî, civakî û kultûrî 
parast. Sala 1937 Parlemana îrlandê 
yasayek bingehîn ya nû pejirand û siyaseta 
xwe ji bo hevgjrtina îrlandê eşkere kir. Ew 
yasa Bakûrê îrlandê weke beşek ji axa 
hevbeşiya welatê îrlandê dihesibîne û 
hevgirtina welat ji^xwe re bi armanc digre. 

Li hember de Îngilîstanê jî hin derfet ji 
îrlanda Bakûr re^ afirandine. Her çend 
Îngilîstan Bakûrê îrlandê weke yekîneyek 
serbixwe an cuda nahesibîne, lê ji sala 
1920 û pê ve, rê daye ku Bakûrê îrlandê 
xwediyê statuyek xweser be û hukûmetek 
xwebirêveber ava bike. Ev hukûmeta 
herêmî kêm - zêde heya destpêka dehiya 
60 ya ^sedsala 20ê, her 6 parêzgehên 
Bakûra îrlandê birêve dibir, lê ji wê demê û 
pê ve bi dijwariyan re rûbirû bû. Kêşeya 
navbera Protestan û Katolîkan roj bi rojê 
xurt bû û bû hegerê şerê qewmî ku ji 
kontrola London û Dublînê derçû. Sala 
1969'an arîşeyên herêmê wisan xurt bûn ku 
hukûmeta herêmê bê tesîr kirin û di 
piratîkê de karîgeriya wê nema. Li encama 
bêkêriya hukûmeta herêmê, London neçar 
ma ji sala 1972 ve rasterast karûbarên 
Bakûrê îrlandê bimeşîne û sala 1973 bi 
yekcarî birêveberiya îrland a Bakûr 
hilweşand. Hem grûpên Protestan ku weke 
baskê çekdar yê hêzên polîs û artêşa Îngilîs 


dixebitîn û hem grûpên çekadr yên Îrlandî 
ku piraniya wan di bin sîvana "IRA" de 
dixebitîn, di şer de tundûtûjiyek bê sînor bi 
kar anîn. "IRA" meşrûiyeta xwe ji dîroka 
têkoşîna li hember Îngilîsî û Protestanan 
digirt û ji ber rola xwe ya di şerê hundir yê 
îrlandê di salên navbera 1922 û 23 de, bi 
germî ji aliyê Dublînê ve nedihat wergirtin. 
Lê tu car jî bi yekcarî nehat bêçekkirin. 
Dema rêxistin li hember "Unionist" û 
leşkerê Biritanî şer dest pê kir, Sinn Feinê 
xwe jê nêzîk kir û di dawiyê de bû eniya 
siyasî ya IRAyê. Piştî bi salan şer û alozî, bi 
destpêşxeriya birêveberiya Clinton li 
Amerîka û daxwazî û heza Birîtaniya, her sê 
siyasetvanên Îrlandî Gerry Adams (Sinn 
Fein), John Hume (Sosial Demokrat) û 
David Trimble (Ulster JJnionist) li hev hatin 
û pêvajoya aştiyê li îrlandê pejirandin. Li 
pey re grûpên çekdar ji her du aliyan bi 
erênî temaşey pêvajoyê kirin û dema IRA bi 
fermî pejirand ku tev li pêvajoya aştiyê 
bibe, hêviya bi dawî hatina şer û 
tundûtûjiyê xurt bû. 

Di encama pêvajoya aştiyê de li sala 
1998'an ji nû ve birêveberiya herêmî hat 
damezirandin û sala 1999 hukûmeta 
herêmê bi tevlêbûna girûpên sereke ji her 
du aliyan ve hate ragehandin. Lihevhatina 
Belfast, ya ku bi navê lihevhatina "Înî ya 
qenc" tê naskirin, ji sala 1998 ve heya niha 
çend car bi qebxwaziyê (çalişên) nû re 
rûbirû bûye, lê dubare xwe girtiye û derfet 
daye aştiyek mayinde. îrlanda bakûr ku bi 
19 parlemanteran li Parlemana Birîtaniya tê 
temsîlkirin, xwediyê gellek mafên taybet e. 
Di encama lihevhatina navbera aliyên 
pirsgirêkê û her du dewletên îrland û 
Birîtaniya Mezin de, hevwelatiyên îrlanda 
Bakûr mafê hindê hene ku bi xwe 
nasnameya xwe ya neteweyî diyar bikin. 
Yanî her kesê hez bike, bi xwe dikare diyar 
bike ka xwe weke Birîtanî an weke Îrlandî 
bide nasandin. Rêkevtinnameya Belfast ya 
sala 1998 di navbera her du hukûmetên 
îrland û Birîtaniya de dibêje: "mafê bê vir 
de wê de ye her hevwelatiyek îrlanda 
Bakûr e ku xwe weke Îrlandî an Birîtaniyayî 
an xwediyê her du nasnameyan bide 
nasandin û nasnameya wî/wê weke bi xwe 
dixwaze bê pejirandin. Lewma her du 
dewlet (îrland û Brîtaniya) mafê xelkê 
îrlanda Bakûr e ku bi xwe diyar bikin ka 
dixwazin hevwelatiyê kîjan welatî bin an yê 
her du welatan bin, bi fermî nas dikin, û 
guhertina qedera siyasî ya îrlanda Bakûr di 
pêşerojê de, dê tu karîgeriyê li ser wê 
qirarê daneyne". Dom di rûpela 6'an de... 

Mêrxasî û berxwedana sê roje ya şerê Ceterê 


“Gelî Hevalan, Eger Hûn Çûn, Min Cî Nehêlin” 


Silêman Keleşî 

Heta niha ku çend 
hevalên me şehîd û 
birîndar bûne, lê hêj 
deng li çek û tivenga çi 
hevalekî pêşmerge 

nehatiye. Ji ber ku dijmin gellek derbên 
qurs ji destê wan Pêşmergan xwaribû, 

nediwêra xwe bide ser reşê wan. Ewan 

dixwast bi topbarana xwe hêzên 

Pêşmergan bitirsînin û perîşan bikin heta ku 
bi vî awayî hêz û qaweta şerkirinê ji wan 
bistînin û bikarin bi hêsanî bigîjne 
armancên xwe ku kuştin û êxsîrkirina hemû 
Kadr û Pêşmergan bû. 

Ez û kekê Hacî Cindî ku niha li bajarê 
Berlîna Almanya dimîne, ligel du yan sê 
kesên din bal hev bûn. Wek di beşa pêşîn 
de bas hatibû kirin, ji ber topbarana bê 
emanya dijmin rêxistina ku fermanderan 
kiribû, nemabû. Gellek tîm û kes mecbûr 
dibûn bona parastina xwe ji destê topxanê 
cîyê xwe berdin û ji bo cîyê ku bi hizra wan 
emntir bû hern. 

Her çend ku çi cîyê emin di gundê Ceterê 
de dest nediket. Lê em her di nava gund de 
digeriyan ku bizanin ka emê bikarin çi bikin 
û ka kengê hêzên dijmin dê xwe li me nêzîk 
bikin ku em bikarin tola wê topbaranê ji 
wan bistînin. Her di wê dema geryanê de, 
gellek dîmenên ku dil û kezeba mirovan 
diêşand, ber çavê min diketin ku bi rastî 
wijdana her mirovekî xwedî wijdan 
dihejand, ku çawa dijmin bi awayekî 
hovane ter û hişik digel hev dişewitand. Bi 
xasmanî xelkê sivîl û bê berevan û zarokên 
sava û piçûk bi her dengeke top û katyoşa 
ku li pey hev diteqîyan, zarokan çawa xwe 
li ber û pêsîra dayikan ve diguvişandin û 
diqîriyan û tijî ser serê wan toz û dûman 
dibû. Ewan nedizanîn û fam nedikir ku gelo 
gunehê wan çîye û çima wiha bêrehmane 
ew û gundê wan ketine ber agirekî wiha 
malwêranker. Ew hemû Kadro û Pêşmerge 
di gund de mane û dijmin derfetê nade ku 
ew ji gund derkevin. 

Me tenê û tenê yek rê heye û ew jî 
berxwedan û berxwedan. Yan bi şanazî ve 
şehîdbûn wek hemû şehîdên rêya rizgariya 
Kurdistanê, yan jî afirandina şanaziyeke din 
ji bo gelê xwe û wek carên berê di ser 
leşkerê zaf û heta didanan çekdar yê dijmin 
de serkevtin. 

Dijmin bi keyfa xwe gund û sengerên 
Pêşmergan topbaran dike. Mixabin çi 
îmkana hicûm û êrîşê jî bo ser dijmin nine 
heta nehên nava gund. Ji ber ku hemû 
deşta rast e û rûbirûyê topxane û çekên 
giran ên wan e. Ew hemû hêza me di nava 
gund de çeper girtine û gellek kesan jî xwe 
ji bo parastin di malan de veşartine. 

Ewa ku ez bizanim, yekemîn şehîdê me 
Tofîq Mamedî bû ku dixwast xwe 
bigehîne wan hûre milikên (hûre girik) pişta 
gund. Lê mixabin di nîva rê de kete ber 
topekî dijmin ku heta şehîdbûnê tu kesî 


nedikarî xwe bigîjine ser cenazê wî. Ew 
hevalên ku em bi hev re bûn, em çûne wî 
aliyê gund ku dikeve aliyê gundê Engîce û 
Rikava. Çavê min bi Idrîs Mîrî ket ku ber 
dîwarekê senger girtibû heta ku nehêle 
hêzên dijmin bêne nava gund. Lê mixabin 
bi gulekatyoşayê birîndar bibû û ketibû ser 
erdê û xwîn li birînê wî dihat. Rewşa Idrîs 
baş nebû û birîna wî pirr kûr bû. Lê belê 
Idrîs bi wan birîna jî hêvîya xwe ji dest 
nedabû û her fikra jiyan û xebatê dikir û 
digot: "Eger hûn çûn, min bi cî 
nehêiin!" Heta me ew anî ber dîwar, 
mîna aşekî ku tu avê ser bigrî axîn û xurîna 
dawiyê lê hat û şehîd bû. Lê hêj jî çavê wî 
her vekirî bûn. Mirov digot hêj jî her 
nobedar e û dixwaze bizane kanê kengî 
dijmin dê bête nêzîk ku ew şer bike. Ew 
Pêşmergeyekî zîrek û netirs bû. 

Me tivinga Idrîs rakir û ser devsa xwe de 
vergeriyan. Min bi xwe re digot ku wext e 
careke din Idrîs bike gazî û bêje heval we 
bo çi ez cî hêlam!? Lê mixabin deng ji Idrîs 
nehat. Raste ku îdî deng li Idrîs nehat, lê 
belê piştî 24 salan, îro jî ew deng her di 
mêjî û serê min de maye ku digot: Eger 
hûn çûn, min çî nehêiin! Me nekarî 
gotina wî bi cî bînin û me ew heval û gellek 
hevalên din jî bê rih û can cî hêlan. 

Em çend pêngavan ku dûr ketin, hevalek 
hate pêşiya me û got ku Kamilê Reşo 
birîndar bûye. Kekê Kamil xelkê Bakurê 
Kurdistanê û endamê PSK bû. Ez gellek 
ketme xema wî û xemgîn bûm. Her çend 
Kurdistan mala hemû Kurdan e, lê dîsan jî 
wan sînorên bêbext ku bi dest dijminan 
hatine danan, kêm û zêde karê xwe kirine. 
Me ew wek xerîb dizanî. Yan baştir bêjim 
ku renge wî xwe xerib zanîbe. Ewa qedera 
şorişgerên kurd û Kurdistanê bûye ku her 
wextekê eger ronahîyek li cem birayên xwe 
li parçên dinê dîtibin, bona alîkarî û 
pêşvebirina wê yekê sînor derbaz kirine û 
çûne alîkariya birayên xwe. Kamil bi 
birîndarî li şevê hate xilaskirin, lê mixabin ji 
ber kûrbûna birînên wî, di nîveka rê de 
Şehîd bû. Divê bête gotin ku li wan şehîdên 
gundê Ceterê tenê cenazê Şehîd Kamil 
Reşo û Şehîd Mewlûd Ebdullahî ku di 
girikê hinda gund de şehîd bû, neketine 
destê dijmin. Yên din hemû ketne destê 
dijmin. Cenazê Kamil di gundê Sakan de 
hate veşartin. 

Belê em çend pêngavên dinê meşîyan û 
me dît ku Serbaz Ebdilî birayê şehîd Miradê 
Ebdilî xelkê gundê Kûra Evraz ku cîranê 
der bi derê me bûn, şehîd bûye. Îdî bêhana 
wî nedihat û nediçû û bêdeng ketibû xewa 
yekcarî û derdora wî bi xwîna wî ya sor 
hatibû rengînkirin. Lê radyoya wî ya Toşîba 
ku danîbû ser Radyo Dengê Kurdistanê, her 
wisa bi dengekî bilind ji bo şehîd Serbaz 
nûçeyên şerê du rojên berê digot, bê wê 
hindê ku bizane xwedîyê wê şehîd bûye û 
îdî nikare dengê wê bibîse. Ew radyoya ku 
şev û roj wek tivinga Sebaz li milê wî ve bû, 
ez nizanim piştî Serbaz ew radyo dê milê kî 


Beşa 5 


de be û ji bo kê nûçe û dengû basan bêje?? 

Me Şehîd Serbazê bê can jî her wisa di 
nav xwîna wî de cî hêla û çûne pêş. Di kûçe 
û kolanên gund de mirov dikarî bibîne ku ji 
şehîd û birîndarên Pêşmerge û xelkê 
bêberevan bigre heta hesp û heywan, pez 
û malat û teyr û tewal hemû digel hev di 
bin topbarana dijminê dilreş yê dagirker de 
dihate qirkirin. 

Bi rastî rojeke tirsnak bû. Beşa herî zaf a 
Kadr û Pêşmergeyan û fermander di nava 
gund de bûn û fidakarî dikirin ku birîndaran 
bo parastin û dermankirinê cîbicî bikin û 
her wisa jî xelkê bêberevan ê gund rênîşanî 
dikirin ku çawan xwe û zarokên xwe 
biparêzin. 

Divê bête gotin ku heta niha çendîn şehîd 
û birîndarên me hene, y lê hêj jî 
Pêşmergeyên di nava gund de bûn, şer 
nekirine. Dijmin her bi çek û sîlahên qurs 
cîyê Pêşmergeyan agirbaran dike. Dijmin di 
bin agirê topbarana xwe de karîbû xwe 
nêzîkî gundê Ceterê bike û ji sê aliyan ve 
gund bêxe bin dorpêça xwe. Wextê ku me 
rewş wisa dît, min gote hevalan ku ewa 
Pasdar li me nêzîk bûne û baştir e em 
herne nava wan û em bêjin em hatine 
teslîm bin! Heta em bikarin ji nêzîk ve bi 
wan re şer dest pê bikin. Hevalan ew yek 
pejirand. Me got heta em bi top û 
katyoşayan bêne kuştin û çi hêzên dijmin jî 
neyêne kuştin, baştir e em herin şer bikin û 
bila em di şer de bêne kuştin. Em ew 
kesane çûn: Hacî Cindî, şehîd Seîd Çiraxî ( 
Kadrekî Azerîziman ê PDKÎ bû di havîna 
sala 1364 (1985)di gundê Sinciyê de hate 
şehîdkirin), Yûsif Keanî (ew jî kadrekî 
Partiyê bû ku digel du hevalên xwe yên 
kadr bi navên Mistefa Mînayî û Selam xelkê 
gundê Axçeqel her bê ser û şûn bûn û heta 
niha jî dîyar nine çarenivîsa wan çi jê hat), 
B.A, û renge du yan sê kesên dinê jî hebin. 
Belê me çekên xwe girtine destê xwe û 
berev hêzên dijmin çûn. Dema em ji wan 
nêzîk bûn, ew hatne pêşiya me û gotin: 
teslîm! Me jî bi dengê bilind got: ewa em 
tên teslîm bin! Ew gellek kefxweş bûn. Bi 
rastî ewan çi wexta hizra hindê nedikirin ku 
Pêşmerge bikaribin îdî şer bikin. Dema ku 
hatin çekan li me werbigrin, me dane ber 
gulan û şerekî ten bi ten û bi narincokan 
dest pê kir. Em ketne nav hev û her 
deqîqeyekê de çendîn narincok diteqiyan. 
Ewa yekemîn şer bû ku di nava gund de 
dest pê dikir. Piştî wê yekê em ew çend 
kesane ketine bin perê hêzên dijmin û me 
rêya revê jî li wan girt. Ya rastî em çûn ku 
xwe fida bikin û bikarin hindek jî hêzên 
dijmin bikujin û tola wan kuşt û kuştara di 
nava gund de vekin. Dema ku şerekî wisa 
dest pê kir, elheq dengê kadr û 
fermanderên sîyasî û eskerî bilin bû û 
hawar dikirin: 

"iêdin roj roja mêraniyê ye! Lêdin 
Pêşmergeyên demokrat û mêraniyê 

biafirînin wek caran!" 

Ewa bû ku Pêşmergeyên ku di gund de 

bûn, mîna mêrxas û dil bi kul hatne hawara me. Ew hêzên dijmin ku ji aliyê 
gundê Mîrava ve hatibûn ku Ceterê dorpêç bikin, wê carê ew bi xwe hatin 
dorpêçkirin. Bi şahidîya wan Kadr û Pêşmergan heta yek kes bo nimûne jî xilas 
nebû. 

Belê di yekem rûbirûbûnê de dîsan li hember mêrxasî û bîr û bawera 
Pêşmergan, dijmin serşor û zelûl bû. Ewî şerî bandoreke gellek baş danî ser 
parêzvanên Kurdistanê ku demeke dirêj di bin top û katyoşabarana dijmin de 
hevalên wan dihatin şehîd û birîndarkirin, bê wê hindê ku bikarin derbê li dijmin 
bixin. Her wisa ji bo dijmin jî derket ku bîr û bawera Kadr û Pêşmerge gellek ji 
wê kûrtir û firehtir e ku bi topbaranê bên û teslîm^bin yan jî nekarin şer bikin. Bi 
her hal ewa destgermîyeke baş bû ji bo hêzên PDKÎ. 

Rastî ewa bû ku hêzên Pêşmerge ji hêvî dikin ku hêzên dijmin bên û di nava 
gund de şer bikin. Lê dijmin zêdetir pişt girêdabû bi topxanê û her çi hêzên xwe 
dişand nedikarîn xwe demekê ber Pêşmergeyan bigrin û hemû dihatin jinavbirin. 
Mirov digot ku ewan li hember Pêşmerge çek li dest de nine. Pêşmergeyan 
dixwast wan kul û kederên topxanê ji difinên hêzên peyaderev derbînin. 

Piştî wî şerî, di wî qada şer de ku dikete aliyê Mîrava, her wek hate baskirin, 
hêzên dijmin hemû hatin kuştin. Îdî pêywendiya dijmin tevî hêzên wan di wî qada 
şer de qut bibû û nedizanîn ku çi qewimiye û kî hatiye kuştin û kê maye. Ji ber vê 
çêndê jî heta demekê topbarana wê derê hate sekinandin. 

Niha gundê Ceterê di destê me de ye. Yanî dora wê ji du aliyên başûr û rojava 
ve di destê Pêşmergan de ye û li bakurê gund jî topxane û hêzeke zaf ya dijmin 
ku li bajarên Urmiyê, Selmas û Kela Xoyê anîbûn, cîgir bibûn. Gund û derdorê wê 
jî wek neynûkekê ji wan diyar bû. Ji ber wê yekê kesê nedikarî li gund derkeve. 
Li rojhelatê gund jî hêzên wan hene. 

Dema ku dijmin zanî hemû hêz û qaweta wan ji aliyê rojava(aliyê Mîrava) ji 
dest çûye, carake din ew der dane ber topbaraneke pirr tund. Mirov nedikarî ji 
ber topbaranê serê xwe derxîne. Dijmin dîsan di bin wê topbaranê de karî hêzên 
xwe ji qada şer ya rojava bigîjîne nava gund û daxwaza teslîmbûnê li Pêşmergan 
dikirin. Her ew cîyê ku em ew çend heval lê bûn, me nedikarî ber topbaranê xwe 
nîşan bidin. Nişkêve çend Pasdar gihîştin ser kozika me û daxwaza teslîmbûnê ji 
me kirin. Belê ew dîsan şaş li Pêşmergan halî bibûn. Ewan dikarîn wan 
Pêşmergeyan bikujin, lêbelê teslîm kirin, tu car. 

Hêza tazenefes ya dijmin karîn di bin agirê tund ê topxane û çekên qurs de di 
ser wan hemû cesedên (kelexên) kuştiyên xwe re derbaz bibin û bigîjne ser 
çeperên Pêşmergeyan. Dîsan mêrxasên Kurdistanê ji kozikên xwe hatin derê û 
şerekî tund û dest bi pêsîr tevî hêzên tazenefes yên dijmin dest pê kirin. Wê carê 
jî Pêşmergeyan wek nêçîrvanan serî û binî lê girtin û wek di stran û dastanê 
Kurdî de dibêjin, "ew ma ku li ma/a xwe nehatibû. " Pêşmergeyan dîsan 
ibtikar û kontirola şer girtin destê xwe û moral û ruhiya wan gellek li serê bû û 
ruhiya dijmin jî berevajî gellek ketibû xwarê. 

Hêjayî gotinê ye ku di êrîşa wê carê de mixabin du hevalên hêja hatine 
şehîdkirin û çend kes jî birîndar bûn. Yek ji wan şehîdan kek Mehmûd Kirêve 
bû ku wextê di nava gund de derket û êrîş kire ser kozikên dijmin û bi narincokan 
li wan dixist, kete ber guleyan û şehîd bû. Navhatî berpirsê wê desta Pêşmergên 
hêza şehîd Aware bû ku bo karên hizbî hatibûne devera Şimala Kurdistanê. 
Şehîdê dinê jî Seîd Mendan(Xince) li hêza şehîd Niho bû. Şehîd Seîd Xince 
lawekî qehreman û fidakar bû. 

Dûmahîk Heye... 



Bah 


Doma rûpela 3 

Ev biryar rê dide xelkê îrlanda Bakûr ku hevdem xwediyê 2 nasnameyen 
neteweyî bin û dema bixwazin, dikarin bibin xwediyê heman maf û îmkanan ku 
xelkê her du welatên îrland û Birîtaniya hene. 

Lê civaka îrlanda Bakûr hêj du perçe ye. Niha jî Katolîk û Protestan li ser du 
rêbazên cuda yên siyasî dimeşin. Hîç yek ji wan civakan hêviyên hevgirtina bi 
îrland (Katolîk) an mana bi Birîtaniya (Protestan) re neavêtine. Lê her du alî jî 
hatine ser wê baweriyê ku îmkan heye li gor rewşa ku tê de, riya sêyemîn bibînin 
û bikaribin bi hev re bijîn. Mafên taybet yên ku her du hukûmetên Dublin û 
London ji rûniştvanên wê beşa giravê re pejirandindiye, hêviya jiyanek bi hev re 
xurt dike. 

Pirsgirêk ev e ka gelo kes yan aliyên li pişt bûyerên vê heftiyê rawestiyayî, dê 
pêvajoyek nû ya tundûtûjiyê dest pê bjkin anî ne. Eger bê û rewş bikeve qonaxek 
weha de, wê demê civaka Katolîk ya îrland ku bi hêviya hevgirtina bi îrlandê re 
ye, wê di nava xwe de jî tûşî aloziyan be, ji ber ku piraniya xelkê heremê ji alozî 
û tundûtûjiyê bêzar in. Derfetên demokratîk yên di destê xelkê welat de jî 
îmkana bidestxistina destkevtên zêde li riya lihevhatinê re xurt dike û tu 
meşrûiyetê nade şer û tundûtûjiyê. 


Şiroveya 
Peyvên Siyasî 


Berhevkar: 

Omîd Esxeran 
om id_a n bi @ya hoo.com 


Dîplomasî 

îplomasî ji peyva "Diploma" bi wateya 
belge û bawername hatiye wergirtin û Jf 
hunerekê re tê gotin ku bi 

mifahwergirtin ji bingehên wê, em dikarin tevî 
kesayetiyên dewletan gotûbêjan bikin. Dîplomasî 
hunerek e ku mirov dikare ji rêya wê ve bi ser 
asteng û girêpêçkan de zal be û bi awayekî 
jêhatî û bê şer û pevçûn pirsgirêkan çareser bike 
û wan bigihijîne encamê. Dîplomat kesek e ku bi 
mifahwergirtin ji dîplomasiyê dikare pêwendiyên 
dîplomatîk di nava dewleta xwe û dewleteke din 
de ava bike û ji rêya gotûbêjan ve delîveyek baş 
ji bo pêkhatin û lihevhatinan xweş bike. 

Têgiha dîplomasiyê di dawiya sedsala 18'an de 
di hemû zimanên navneteweyî de, berfireh bû. 
Hêjayî gotinê ye ku hêdî hêdî guhartin bi ser 
naveroka dîplomasiyê de hat û girîngî ji pile û 
payeya dîplomatan di cîhanê de hate dayîn. 
Dewletên cîhanê hewl didan ku kesên kêrhat, 
lêzan, zîrek, çalak, biwêr û xwedîkarîn ji bo kar 
û barên dîplomatîk û erkên dîplomasiyê 
hilbijêrin. Hunera dîplomasiyê li ser bingeha 
baweriyê hatiye avakirin û dîplomateke/î kêrhatî, 
divêt hewlê bide ku di gotûbêjên xwe de bi 
dilpaqijiyê ve baweriya kesê hemberî xwe 
bidestve bîne. Girîngiya dûplomasiyê roj li pey 
rojê zêdetir dibe, çunku piraniya xelkê li ser vê 
baweriyê ne ku mirov nikare ji rêya şer û 
pevçûnana ve bigihîje armancên xwe, çunku şer 
ji bilî kavilkirin û malwêraniyê tu encameke din 
tune û arîşe û ji hev tênegihîştin ji rêya 
gotûbêjan ve baştir çareser dibin. Hin caran jî ji 
ber girîngiya dîplomasiyê, serokê dewletan û 
wezîrên welatan, dewsa dîplomatan beşdariyê di 
gotûbêjan de dikin û hemû karên girîng birêve 
dibin. Wezîrê/a derveyê/ya her welatekê weke 
serokê/a dîplomasiya wî welatê tê hesibandin. 

Her wiha dîplomat û siyasetvan jî ji wî/ê kesî 
re tê gotin ku bi kar û barên siyasî ve mijûl e. 
Karmendên payebilind ên Wezareta Derve û 
kesên fermaber ku di welatên din de tenê ji bo 
kar û barên siyasî ên dewletekê ve mijûl in, 
weke dîplomat tên hesibandin. Hin caran jî 
bikaranîna peyva dîplomat ji çarçoveya rasteqîn 
a xwe derdikeve û ji kesên şareza, hişmend û 
sopermen re tê gotin ku bi liv û lebateke 
şarezayane tevî xelkê din têkilî û gotûbêjan 
dikin. 

Çavkanî: (Ferhengî Ramiyarî Nîga) Azad 
Weledbegî 

(Danêşnamêyê Siyasî) "Politicial 
Dictionary" Daryûş Aşorî 

8’ê Adarê, Roja Vejiyan û Berxwedanê 


Arif Nadirî 

I 152 salan berî niha, 
yanî di roja 8'ê Adara 
\ sala 1857'an de, jinên 
kedkar ên farbrîkeya 
ristin û raçandina 
bajarê "New York"ê li 
Amerîkayê, li dijî 
, çewisandina wan ji 

aliyê xwedî karên xwe, xwenîşandaneke 
girse û berfireh meşandin. Piştî wê salê, 
di 8'ê Adara 1908'an de, piştî derbazbûna 
50 salan, karkerên jinên karxaneya ristin 
û raçandina Ketanê li "New York"ê dest 
dane girevgirtinê. Bi sedema 
agirberbûnê, 129 girevgirtî ku ji aliyê 
xwedî karên xwe ve hatibûna girtin, canê 
xwe bext kirin. Ev bûyer bûye hevên û 
bingehek ji bo bixwedehatin û bi 
xwedeçûna jinan di cihên cuda yên 
cîhanê de, heta vê çendê ku bi sedema 
zindîragirtina bîranîna 8'ê Adarê li "New 
York"ê û her wiha rêzdanan ji bo 
serhildana jinên kedkar di welatên din ên 
cîhanê de, di sala 1913'an de, ev roje di 
asta cîhanê de weke Roja Cîhanî a Jinê 
hate binavkirin, Neteweyên Yekbûyî jî di 
sala 1975'an de, 8'ê Adarê weke Roja 
Cîhanî ya Jinê bi awayekî fermî 
pejirandin. 

Beşek ji jinên cîhanê di heyamê 152 sal 
xebata bêrawestan û berdewam de, bilî ji 
holê rakirina gellek ramanên şaş û nerast 
derheqî jinan û hevterîbkirina xwe tevî 
mêran û na gotin bi ferq û cudahîdanana 


zayendî, îro desthilatdariya hinek dewlet 
û dezgeh û navendên sereke ên 
biryardana cîhanê di dest û stûyê wan de 
ye. 

Pêvajoyek dîrokî ku du pêlên 
femînîzmê (femînîzma Lîberal û Radîkal) 
derbaz kiriye û niha pêla sêyem a 
femînîzmê bi armanceke mirovperwerî û 
wekhevîxwaziyê ne regezî di holê de ye. 
jin bi giştî û benemaze Jinên Kurd jî di vê 
navberê de xwediyê dîrok û serpêhatiya 
taybet bi xwe ne. Yekemîn rêxistina 
taybet bi jinên Kurd di sala 1919'an de, li 
Stenbolê ji aliyê Amine, hevswera Şerîf 
Paşa hatiye avakirin. Piştî wê di sala 
1946'an de, di serdemê Komara 
Kurdistanê de, Yekî tiya Jinên Demokrat 
ên kurdistanê hate damezrandin. Ji 
aliyekî din ve, piştî hatne serkara rejîma 
Îslamî di îranê de, xebat û berxwedana 
jinên kurd li dijî wê rejîma teokrasiyê û 
hewildana ji bo çespandina mafên xwe, 
bi xwe nîşandana jinên kurd di 8'ê Adara 
1979'an, li bajarê Sine dest pê kir. 
Pêvajoyek ku heta jin neçar bûn bona 
bidestveanîna mafên xwe ên mirovî û 
neteweyî, xebata çekdarane jî bigrin 
pêşberî xwe. Heke çi heta 20 salan piştî 
8'ê Adara 1979'an, jinên kurd li Rojhilatê 
Kurdistanê nekarîn roja jinê pîroz bikin, 
lê di vê yek dehsala dawiyê de, bê 
çavnihêrbûna molet û derfetdana 
dewletê, çi bi fermî û çi bi ne fermî ew 
roje di Kurdistanê de bi awayekî bê 
mînak pîroz kirine û pirr caran nirxa wan 
kiryar û tilismşikandinên xwe jî dane. Ji 
ber ku di Komara Îslamî de, ji aliyekê 



rêzgirtin û pîrozkirina 8'ê Adarê qedexe 
ye, ji aliyê din ve, wan roja ji dayîkbûna 
Fatme jina îmam Elî weke Roja Jinê 
destnîşan kiriye. Lewra jinên kurd ji rêya 
pîrozkirina 8'ê Adarê û rojevkirina 
daxwaziyên berheq û mirovî ên xwe, ji 
bilî xebata bona wekhevî û civakek 
yeksan û adilane, hevdem jî berengariya 
siyasetên rejîmê ji bo tevlihevkirina têgih 
û hinceta dikin, rejîmek ku di heyamê 
van sê dehsalên borî de xwastiye bi 
binavkirina rojekê bi navê jinê û anîne 
rojeva têgiha Femînîzma Îslamî û mafê 
mirovan yê Îslamî, hemû rastiyan aloz û 
tevlihev bike. 


6i Hinceta 8’ê Adarê, Roja Cîhanî A Jinan, Semînarek Ji 


Aliyê YJDKÎ Ve Birêve Çû 


B i armanca rêzgirtin ji 8'ê Adarê, 
Roja Cîhanî a Jinan, Komîteya 
Birêveberiya Giştî a Yekîtiya Jinên 
Demokrat ên Kurdistana îranê, demjimêr 
15'ê piştînîvroya roja yekşem, 
07.03.2009'an, semînarek bi beşdariya 4 
çalakên siyasî û mafê jinan, lidar xist. 

4 beşdarên semînarê li ser 4 aliyan pirs 
û mijarên têkildar bi xebat û tekoşîna 
mafxwazane a jinan xistin berbas û bala 
beşdarên semînarê bo aliyê axavtinên 
xwe rakişandin, ev in: 

Hêro Celdiyanî, Berpirsa giştî ya 
Yekîtiya Jinên Demokrat ên Kurdistana 
îranê, mijarek bi navê "Lênihêrînek bi ser 
xebat û çalakiyên jinên îran û Kurdistanê 
di sala borî de" pêşkêş kir. 

irfan Rehnimûn, endamê Komîteya 
Navendî a PDKÎ, mijara "Bandorên erênî 
yên beşdariya jinan di warê siyasî de" 


pêşkêş kir. 

Narîn Mihemedî, bi mijara "Arîşe û 
astengên hember kar û çalakiyên jinan" 
tevlî semînarê bû. 

Şaho Ferazmend, endamê Komîteya 
Navendî a PDKÎ, babeta "Rola mêran di 
pêşdebirina xebata wekhevîxwaziya jinan 
de" pêşkêş kir. 

Her çar beşdarên semînarê, derheq 
mijaran bi hûrî axivîn û aliyên cur bi cur 
yên wan mijaran derheq maf û azadiyên 
jinan şirove kirin. 

Piştî pêşkêşkirina mijarên han, ji aliyê 
Çinûr Qadirî ve ku rêvebera semînara bû, 
rê bi beşdarên semînarê jî hate vekirin û 
radeyekî zaf ji mêr û jinên beşdarî 
semînarê, têdîtin û nêrînên xwe derheq 
mijarên pêşkêşkirî, anîn ziman û 
diyalogeke gellek germ û gurr di navbera 
pêkînerên semînarê û beşdaran de çê bû 



rêzdaran, Hêro Celdiyanî, Irfan 
Rehnimûn, Şaho Ferazmend û Narîn 
Mihemedî ve bersiva pirsan hate dayîn û 
li gor pêdiviyê, derheq têdîtinên 
beşdaran axivîn. 

Hêjayî gotinê ye ku semînara han piştî 
3 demjimêran bi dawî hat. 

Rewşa Mihemedsidîq Kebûdvend Cihê Nigeraniyê Ye 


S ekretariyeta Rêxistina Parastina 

Mafê Mirovan li 

Ku rd i sta nê( RM M K) der ba rê 

rewşa Mihemedsidîq Kebûdvend di bîst 
û yekemîn meha zîndanîbûna wî de, 
raporek nû weşand û diyar kir, rewşa 
Kebûdvend her weke berê cihê 
nigeraniyê ye û tendurustiya wî di 
xeterê de ye. 

Mihemedsidîq Kebûdvend ku niha di 
girtîgeha Êvîn a Tehranê de ye, 

rewşeke pirr xirab û cihê nigeraniyê 
heye. Êş û janên dil ji wî re gellek 
pirsgirêk pêk anîne. Heta niha du caran 
dilê wî sekiniye, her wiha bi sedema êş 
û azara gurçîlkan ve, tendurustiya 
Kebûdvend ketiye xeterê. 

Di du mehên borî de, ji ber rewşa wî 
a xirab di warê tendurustiyê de, 
parêzerên wî daxwaz ji Dozgerî û 
Wezareta Ewlekariyê kirine ku bi 
awayekî demkî bê berdan, lê wan 


daxwaziya parêzerên Kebûdvend cîbicî 
nekiriye. 

Her çiqas berdevkê dezgeha 
Dadweriyê rewşa Mihemedsidîq 
Kebûdvend normal daye zanîn, lê 
berpirsiyarên dermanî diyar kirine ku 
navhatî hewcehî bi operasyona 
Anjografiya dil û razandin di 
nexweşxaneyê heye û piştî derbazbûna 
40 rojan ji vê gotina berpirsên 
dermanî, hêşta pêregihîştina dermanî ji 
bo Kebûdvend nehatiye meşandin. 

Rêxistina Parastina Mafê Mirovan li 
Kurdistanê, serbarê dana hişyariya 
micid derheq rewşa bi xeter a 
tendurustî û nemaze jî nexweşiya dil a 
Mihemedsidîq Kebûdvend, 

berpirsiyariya her cure bûyereke 
qerebûnekirî di vê derbarê de dixe 
stûyê Cîgirê Ewlekarî yê Dozgeriya 
Şoreşa Tehranê û Wezareta Ewlekariya 
Komara Îslamî. 



Wê rêxistina parêzer a mafê 
mirovan, serbarê bibîranîna dubare ya 
xemsariyê derbarê rewşa cendekî a 
girtiyên siyasî di girtîgehên Komara 
Îslamî a îranê di van salên dawiyê de û 
bi îsrarbûna berpirsiyarên dadwerî û 
ewlekariyê bona domkirina girtina van 
cure girtiyane, daxwaz ji berpirsên 
payebilind ên Komara Îslamî kir ku li 
gor qanûn û berpirsiyariya exlaqî li 
hember parastina canê girtiyên siyasî 
pêbend bin û tevbigere. 


Roja Cîhanî A Jinan Li Bajarê Sine 
Hate Pîrozkirin 

R oja înê, 06.03.2009'an, bi 
hinceta 8'ê Adarê, Roja Cîhanî a 
Jinan, rê û resmek li çiyayê 

Aviyer li bajarê Sine de birêve çû. 

Roja înê, li gor biryara berê, gellek ji 
çalakên sivîl, bi taybet jin, ji demjimêr 
8'ê sibê ve li hinek meydanên bajarê 
Sine civiyan û piştre bi awayê çendîn 
girûpan ber bi çiyayê Aviyer ketin rê. 

Di rê û resma han de serbarê 
bilindnirxandina Roja Cîhanî a Jinan, 
çendîn gotar, helbest û sirûd ji aliyê 

Şehîn Mihemedî, Çalaka Kurd Ya Mafê Jinan Ji Bo 
îdareya Ewlekarî A Merîwanê Hate Gazîkirin 



beşdaran ve hatin pêşkêşkirin. 


6 Kes Di Çend Parêzgehên 
îranê De Hatin îdamkirin 

L i gor nûçeya malpera 
"iranpressnews"ê, di çend rojên 
borî de, berpirsên rejîma 
Komara Îslamî a îranê biryara 
daliqandina 6 kesan di çend 
parêzgehên welat de birêve birin. 

Dezgeha Dadwerî a rejîma îranê roja 
duşem, 09.03.2009'an, 4 kes ji 

hevwelatiyên Belûçî ên Sunî, bi 
buxtana "Muharibe"(Şer tevî Xwedê), 
di girtîgeha Zahidanê de îdam kir. 

Her wiha Rêxistina Mafê Mirovan 


N avenda Nûçeyan a PDKÎ eşere 
kir ku bi nêzîkbûna 8'ê Adarê, 
Roja Cîhanî a Jinan û di heyamê 

girevgirtina xelkê bajarê Merîwanê de, 
Şehîn Mihemedî, berpirsa Encumena 
Jinên Merîwanê, bo îdareya Ewlekarî a 
wî bajarî hate gazîkirin. 

Hevdem tevî girevgirtina giştî a xelkê 
bajarê Merîwanê, hêz û aliyên Ewlekarî 
ên wî bajarî dest bi girtin û gazîkirina 
çalakên warên cur bi cur kirin. 

Di vê derheqê de yek ji wan kesên 
ku ji aliyê îdareya Ewlekarî a Merîwanê 
ve hatiye gazîkirin, Şehîn Mihemedî, 
çalaka warê jinan û berpirsa Encumena 
Jinên Merîwanê ye. 

Li gor agahdariyên ku ji aliyê 


malbata Şehînê 
ve gihîştine destê 
me, gazîkirina 

han bi rêya 
telefonê ve bûye. 

Di pêwendiya 

han a telefonî de 
berpirsên îdareya 
| Ewlekariyê 
ragihandine ku Şehîn Mihemedî divêt 
di dema herî zû de bihê ji bo îdareya 
Ewlekariyê. 

Gazîkirina berpirsa Civata Jinên 
Merîwanê ji bo îdareya Ewlekariyê, yê 
bûye cihê nigeraniya malbata wê jina 
çalak a Kurd û çalakên din yên bajarê 
Merîwanê. 




Iranê ragihand Hamid Mihemedzade, 
xelkê bajarê Miyanduavê, bi buxtana 
kuştina enqest, roja 02.02.2009'an, di 
zîndana bajarê Urmiyê de hate 
daliqandin. 

Her wiha girtiyek din bi navê 
Mistefa.M temen 34 salî û xelkê yek ji 
gundên îsfehanê hate daliqandin. 

Divêt were gotin ku di heyamê 10 
rojên borî de, pitir ji 20 kes li bajarên 
cur bi cur yên îranê hatine daliqandin 
û 35 kesên din bi cezayê îdamê hatine 
mehkûmkirin û li bend daliqandê ne. 

uzîk, şaxa hunera herî razber e. 
Hunera wêneya ku ji şewqdana 
xwezayê bidûr dikeve, ji teşegirtina 



Kaniya He/bestan 


ADAR 


muzîka ku xwerû ji hêmanên wêneyan û dûrî 
heyberiyê gellek tiştan hîn dibe. Bi vî awayî 
wênesaz, berê xwe ji xwezayê diguhere û li 
hêmanên wêneyê dizivire. 

Sirf ji bo hunera reng û teşeyê vê yekê têr 
dibîne û qîma xwe bi vê yekê tîne. Piştî ku 
hunera wêneyê û wênesaziyê ji kevneşopiya 
şewqdander rizgar dibe, dema hunera razber 
dest pê dike. 

Nêrîn û nêzîkdayînên hunermendan, ên 
derbarê mûzîkê de cihê û guherde ne. Hin jî 
muzîkê ji bo xwe wekî jêderka bestê (îlhamê) 
dibînin; hin jî rasterast wêneyên muzîkê çê 
dikin; hin jê senfonî fug û hwd. Ango formên 
muzîkê vediguhezînin wêneyê û hin jî ji 
teşegirtina hêmanên muzîkê de sûdê 
werdigirin. 

Di hunera wênesaziyê de, hunermendên ku 
ji muzîkê bandor girtine gellek in. Hin jê ev in: 
Mandrian, Matisse, Pallock, Kandnsky, 
Delaunay, Klee û hwd. 

Wekî din jî di warê tibê (bijîşkî) de deng, 
tîp û jimare di têgihîştinê de bi awayekî 
awarte bandorê li ser mirovan dike. 

Li gora hin agahiyên ku hatine bidestxistin, 
tê gotin ku kesên nexweş, di xerabebûna 
têgihîştina bi navê "Sînestezî" de deng û 
awazan dibînin, rengan dihishisînin û çêjê ji 
lewnan (şiklan) distînin. Bêguman 
pêwendiya navbera nifşên hunerê mijareke 
gellekî kûr û bergehdar e. Wekî mînak: Têkilî 
û hevhîkariya navbera wêne û muzîkê, muzîk 
û hunerê, huner û wêjeyê car caran hatiye 
vekolandin û di vî warî de derencamên balkêş 
derketine holê. Heta destpêka sedsala 
bîstemîn jî, têkiliya navbera nifşên hunerê di 
asteke sînordar de dimîne. 

Belê di dawiya sedsala nozdemîn de, bi 
pêşveçûn û rûdanên zanistî û teknîkî re 
sînorên navbera cureyên hunerê hemû dirûxin 
û hevhîkariya navbera şaxên hunerê dest pê 
dike. Çendî ku îro ev rastî derketiye holê û 
hevbandoriya navbera nifşên hunerê diyar be 
jî, bi giranî hevbandoriya muzîk û wêneyê 
berçavtir e. Lewra fotograf û sînema beriya 
niha bi salan, ji wênêsazên ku xweza ji xwe re 
kirine mijara hunerê, sûd wergirtine. Peyre 
wênesaz, arasteyî dahûrandina hunera 
muzîka xasedariya razber dibin û di navbera 
muzîk û wêneyê de têkiliyeke xurt, belê 
veşarî dibînin. Li gorî zanistiya hunerê û 
nêzîktêdayinên wê, tê gotin ku bi bandora 
têgihîştineke cuda, hin wênesaz dikarin 
muzîkê li dîtbariyê dagerînin. 

Dîsa angaştên ku deng û awazan dirêjî 
qada libat û dîtbariyê dikin, hene. 

Tê gotin ku tîpa 'r' yê, libatî û herikbariyê; 
tîpa ' î' yê jî ronîdarî û mebehiyê (zelaliyê) 
hêma dike. 

Her wiha Gombrich, girêdaniya navbera 
dîtbariyê û zimên bi vî awayê tîne zimên: " Li 


gora baweriya min em hemû dengên zimên 
bi riya têgihîştina dîtbariyê dihishisînin." 
Hempêhesî (synesthesia), ango pênc lebatên 
me yên sehekî jî vê yekê diselimînin ku 
vatiniya sehekiyekê derbasî ya din dibe, an jî 
sehekiyeke me bandorê li ya din dike. Bo 
nimûne, lawjeyên gellek zimanan jî, dîtina 
dengdêriyê û bihîstina rengîniyê diçesipîne. 
Ramana ku neherike nava razberiyê an jî ji 
jiyanê neqete, pêkane ku ji aliyê têgihanên 
sehekiyê de bê perwerdekirin. 

Jixwe perwerdekirina têgihanên sehekiyê, 
perwerdekirina hunerê ye. 

Xaseyên hunera muzîkê ya razber, bandorê 
li ser hunera wêneyê ya ku di têgihanên 
sehekiyên mirov de xwediyê roleke girîng e, 
dike. 

Ev berpêbûyîn, ji aliyê girêdaniya mijara 
perwerdehiya hunerê ve gellekî girîng e û 
hunermend eleqedar dike. 

Lewre di perwerdehiya hunerê wêneyê de, 
ji bo motîvasyon û zêdekeriya serkevtinê, 
guhdarîkirina parçeyekî muzîkê wekî pêkerekê 
tê dîtin. Divê ku di perwerdehiya hunera 
wêneyê de pirî caran ev sepan pêk were. 
Belê li vir tiştê ku tê pêşniyazkirin, dîdina 
hîkariya dîtbariya muzîkê ye. 

Ji mirovên seretayî û hoveber bigirin heta 
mirovên îroyîn, yên teknolojiya dîtbar; di her 
demê de mirovan bi navgîniya dîmenan hest û 
ramanên xwe derbirrîne. 

Mirovan car caran bi mebesta ku dikaribin 
debara xwe bikin û jiyana xwe bidomînin û 
car caran jî bi mebesta ku berhemên hunerî 
biafirînin ev yek pêk anîne. 

Belê rastiyeke wisa jî heye. Çendî ku her 
gav ne bi mebesta hunerê be jî, mirovan 
gellek caran ji bo ku pêdiviyên xwe pêk bînin, 
di kar û xebatên xwe yên rojane de, li gewzîn 
û xweşikiyê geriyane. 

Ji karê necariyê bigirin heta hesinkariyê, ji 
ferfûrvaniyê bigirin heta zêrîngeriyê; di her 
karî de dîmeneke wêneyî an jî dengekî muzîkî 
xwe nîşan dide. 

Di vir de jî mirov dikare pêwendiya muzîk û 
wêneyê li nik hev û car caran di zik hev de 
bibîne. Lewre, dengê çekûçê hesinker 
ahengeke muzîkî; zerifandin û qewartinên ser 
derî û derabeyên hesinî jî xuyangeke wêneyî 
ye. 

Wekî mînak: Li gora gotegotekê, Mewlana 
Celaleddînê Romî, wekî muzîkê li dengê 
çekûçê dost û hemdemê xwe Selaheddîn 
Zêrkûb(zêrger) guhdarî kiriye û bi saetan li 
ber ahenga vê muzîkê sema girtiye û pê re 
reqisiye. 

Gava ku Zêrkub jî vê dîmenê dibîne, li gora 
wê çekûçê xwe hiltîne û datîne û bi reqsa 
Mewlana re dikeve nava ahengeke kûr û 
manîdar. 

Bi kurtayî gellek tiştên ku peywendî û 
lihevkirina navbera dîmen û muzîkê diselmîne 
hene. 



Adar heyva te ye, 
îro roja te ye, 

Dizanim neîro û ne jî tu rojan nayê ji te re, 
Kulîlkek, an jî nameyeke bi merheba. 

Navê te gotarên serê rojnameyan be jî, 

Tu yê tim li serê riya bî, 

Li nava laşfiroşan û di destê mirovên 
hindirqewartî.û li rêya birçîtiyê, 

Di çavên te de sîtem û valahiya temenekî, 


Tu yê tim di hawar û qîrîniyan de bî. 
Bîbûkên te pirtûkek zelal in, 




« 


Têde tê xwendin zordestî ya nizanim çend 
temenan. 

Ew çax heman kes dikare para xwhilbijên 
Para xwe yî rûreşiyê. 

Arên ku berdane canê te, 

Te kirin sotik û teraf, 

Bi hêza te xwe ji bahozan parastin. 

Bêxwestin û biryara te, 

Tecawûzî jiyan û bîranîyên te yî pîrozkirin. 

Li zîndanan te can da canên din û navê wan te 
danî "zîndan" 

Bê lome be nê sere guran! 

Di nava gemara dîrokê de tu ne tiştekî 
Lê birînên kevin didin zanîn ku çawa ji bo te 
dimeşe jîn. 

Di kîjan ferhengê de bi hevre ne, 

Birçî bûn û birûmetî, 

Li ser bajaran weke cilekî reşe birçîtiya te, 

Di bihiştan de veşartiye û negihan e rûmetiya 
te. 

Hêsîrî û belengazî te kir bûxçik û da ser 
milên xwe, 

Tu bûyî dayika kul û êşan, 

Jina nizanim kîjan malxerabî, 

Xûşka kîjan cambazî, 

Keça kîjan bêfam û zordarî. 

Li van bajarên bêîman bi birînên xwe ve dinalî. 

t û zozanên 


Baranê 

biriye rengê p 

Her ku 

di bîra xwe 

xwe, 


Ew gelî 

û çiyayên xwe 

û ji xwe 

: dipirsî 

Gelo heye ku li min v 


xwezayî û bi mirovatî? 
îro roja te ye, 

Navê te di sere heman nûçeyan de be jî, 

Tu yê dîsa li riya birçîtiyê bî, 

Dîsa di hawar û qîrîniyan de, 

Heya ku xweza, rojekê vegere ser lîsê xwe. 
Te hemêz dikim bi tevî êş û kulên te, 
Diramûsim cihên pirr êşiyayî, 

Diramûsim çavên te, 

Ez bawerim bi te, 

Ew destên ku dergûş dihejîne 
Dê rojekê dunyayê bihejîne... 

Lehengek Ji Lehengên Welatê Min Dr. Vet. M. Nûrî Dersimî 

(1892 -1973) 



Konê Reş-Qamişlo 

Pêwîst e ku mirov di 
govenda mêran de 
dîlanê bigeriîne, li gor 
bejin û bala wan, 
bejin û bala xwe 
bihejîne, û pîş û sazên 
wan ji gelê xwe re 


derînê.. Erê, êş û azarên wan şanî gelê xwe 
bide, berxwedan û pêdariya wan, mêranî, 
dilsozî û wefadariya wan ji xwendevanên 
zimanê xwe re raxîne.. 

Di rojên 10-11-12.02.2009'an de, bi 
serdaneke taybet çûme bajarê Helebê, 
Efrînê û Çiyayê Kurmênc bi tevayî(Deşta 
Cûmê, Şikakan, Ciyayê Lêlûnê û Navçeya 
Şêrewiyê), da ku pêzanînan li dor kurdên 
resen (Êzidîyan) kom bikim. Di vê geşt û 
gerrê de, min gellek kesan dîtin, bi gellek 
kesan re axifîm û min pirsa gellek kesan û 
tiştan ji wan kir. Di nav re jî, min pirsa hin 
navdarên kurdan mîna Dr. Nûrî Dersimî kir.. 
Ewên ku xebat û bizav di ber kêşeya gelê 
me de kirine û malê xwe û canê xwe di 
rêya welatê birîndar de winda kirine.. 

Wiha ez li Dr. Vet. M. Nûrî Dersimî 
sekinîm û serboriya wî gelekî bala min 
kişand. 

Dr. Nûrî Dersimî; yê ku yekî bingehîn bû ji 
lehengên serhildana Dersimê a 1937'an. 
Piştî têkçûna serhildanê di dawiya 
salal937'an de û bidarvekirina bihiştî Seyîd 
Riza (serokê serhildanê) û her deh hevalên 
wî, Dr. Nûrî Dersimî ji neçarî û bi halekî 
xerab xwe gihand Sûriyê, bajarê Helebê. Û 
wiha her 35 salên xwe yên dawî li Helebê, 
di nav kurdên çiyayê Kurmênc de derbas 
kirin. 

Belê tevî xwînherikandina wek cobaran di 
serhildana Dersim de, ew ji desthilanîn 
neket û xwe ji ber neyartiya Tirko neda alî.. 
Tirko yê ku heval, dost û xizmên wî kuştin, 
sirgûn kirin û di zîvariyan de belav kirin.. Û 
her wiha li Sûriyê jî wek lebatekî aktîv ket 
nav refên welatparêzên Kurdan de, li 
kêleka Bedirxaniyan û hevalên wan sekinî 
û bi wan re kar û xebat di ber kurdewariyê 
de kir... Di sala 1952'an de pirtûka xwe a 


navdar bi navê: (KURDISTAN TARIHINDE 
DERSIM), li Helebê çap kir, lê mixabin ku ji 
rex rijîmê ve hat qedexekirin.. Belê, ta di 
mirinê de jî, Dr. Nûrî Dersimî nexwest 
neyar zanibe ku têkçûye û razî nebû ku 
serê wî li ser ti axê bê danîn ji bilî axa 
çiyayê Dersimê pêve û Her dem û gav bi 
axîn û hesreta axa çiyayê Dersimê bû.. 

Ji min re gotin; Berî ku Dr. Nûrî Dersemî 
here ber dilovaniya Xwedê, wî di sala 
1964'an de, ew mizgeftika biçûk ku wek 
xanîkî bû di goristana şêx Henan de, li 

[>r. V*t, SK* Snri Dtmiml 


KiiRDiSTAN 
TARiUiNDE 

DERSiN 



Kefercenê, ser riya Efrînê, ji nû ve nûjen 
kir(restore kir), hem jî hewşek ji wê 
mizgeftê re ava kir û di hundirê hewşê de, 
gora xwe û ya kebaniya xwe Ferîde xanim 
kola û amade kir û ev nivîs li ser kêla gora 
xwe nivîsand: 

Dilbirînê Bi Nalîna Welat 
Mihemed Nûrî Kurê Mella Îbrahîm Colik 
Oglo 

Li ser vê riya dijwar 
Min jî kire pir hawar 
Da ji bo we rojekê Dinya bibe gulbihar 
Her wiha qewîtiyên xwe (wesyet), li dost û 


hevalên xwe yên nêzik wek: Dr. Mihemed 
Cafer, Şêx Mihemed Şêx Îsmaîlzade û hin 
yên din kirin, ku roja bimire qewîtiyên wî bi 
cî bînin; yek ji wan qewîtiyan, ku wî li 
çiyayê Kurdaxê, di goristana şêx Henan de 
veşêrin, da ku her sibeh bayê çiyayê 
Dersimê bi ser de bibare. A din ku 
darbesta wî di ber kunsilxaneya tirkan re 
derbas kin.. û ya din ku, ew kîsê AXA 
çiyayê Dersimê, yê ku her dem di bin 
palgeha wî de bû, di gorê de jî, têxin bin 
serê wî de.. Belê, û ji min re gotin; dema 
ku Rehmetî Dr. 

Nûrî Dersimî di sala 1973'an de koça 
dawî kir, me ew qewîtiyên wî, wek ku wî 
dixwest, bi cî anîn. Lê mixabin gelek kes bi 
me re beşdar nebûn, newêrîbûn, ditirsiyan.. 

Di vê gera xwe a çiyayê kurmênc de, min 
du rojan ser hev gora wî û kebaniya wî 
ziyaret kir û her car min çend kulîlkên 
Nêrgizan datanîn ser gora wan. Li ser gora 
wî wiha hatiye nivîsandin: 

Dilbirînê Bi Nalîna Welat 

Mihemed Nûrî Kurê Mella Îbrahîm Colik 
Oglo 

Li ser vê riya dijwar 

Min jî kire pir hawar 

Da ji bo we rojekê 

Dinya bibe gulbihar 

Li Kurdistana Tirkiyê meha azara 1892'an 
çêbûye. 

Li Helebê di roja 22ê meha abê 1973'an 
de miriye. 

Li ser gora kebaniya wî Ferîde xanim a ku 
di rex gora wî de ye, bi tenê ev nivîs hatiye 
nivîsandin: 

Dilgirtî 

Ferîde Dersimî Elî(Xiz)Oglî 

Sê zarok ji wan mane, du keç û kurek, 


keçek li Almaniya ye, 
yek li Dûbey ye û kur 
li Bolgaristanê 
dimîne. Yezdanê 
gewre Dr. Nûrî 
Dersimî û tev 
têkoşerên Kurdan bi 
dilovaniya xwe şad 
bike. 



Yekemîn Festîvala Helbesta Berxwedaniyê 

Birêve Çû 


oja 04.03.2009'an, yekemîn 
festîvala Helbesta 

Berxwedaniyê, ji aliyê Taya 24 a Sefîn 
ser bi Partiya Demokrat a Kurdistanê û 
Yekîtiya Rewşenbîrên Neteweyî ên 
Kurdan, di bajaroka Şeqlava de li 
Başûrê Kurdistanê birêve çû. 

Di vê festîvalê de 12 helbestvan li 
her çar perçeyên Kurdistanê beşdar 


bûn û helbest xwendin. Festîvala han bi armanca 
rêzgirtin û bîranîna serhildana girse a sala 1991'an 
a Zayînî di Başûrê Kurdistanê de û zindîkirina ruha 
neteweyî di warê çand û bi taybet tekstên 
helbestan de birêve çû. 

Hêjayî gotinê ye ku 4 helbestvanên Rojhilatê 
Kurdistanê bi navên Nahîd Husênî, Şerîf Felah, 
Efrasiyab Giramî û Arif Nadirî di vê festîvalê de 
beşdar bûn û helbestên xwe pêşkêş kirin. 

MIRZA HESENE SEYFULQUZAT (1876-1945) 



A. BALI 


Mîrza Hesen 

Seyfulquzat, li 

Rojhilatê Kurdistanê di 
sala 1876'an de li 
Sablaxê (Mahabadê) ji 
dayîka xwe bûye. Wî 
di destpêkê de li cem 

bavê xwe dersa olî dest pê kriye, piştre li 
cem alimên Îslamî di cihên cur bi cur yên 
Kurdistana îranê de xwendina xwe 
domandiye û ya melayetî qedandiye. Ew di 
malbatek oldar û welatparêz de çavê xwe 
vedike. Bira û pismamê wî li Sablaxê, 
Qaziyê Şeriê bûne û hukma dadwerî ji wan 
werdigre, li Sablaxê bar dike û li gundê 
Giwêgcelî ku li ser çemê Cexetû hilketiye, 
ciwar dibe û ligel rêvebirina karê qezawetê 
bi cotkarî û çandê re mijûl dibe. Bi 
sazkirina bax û baxçan, wî gundî dike 
nimûneyek hêja li avedaniyê. Di ciwaniya 
xwe de dest bi nivîsandinê kiriye. Helbestên 
xwe li wê navçeyê zû belav bûne. Wî li 
devera Mukriyan bi helbestên xwe yên 
welathêz û neteweperwer di nav 
helbestvanên netewî yên xort de dengê 
xwe bilind kiriye. Bi ew teybetmendiya xwe 
di nav helbestvanên di navçeya Mukriyan 
de bûye helbestvanekî herî mezin. Ji bo vê 
jî, li devera Mukriyan, ew mamosteyê 
helbestvanan tête nasîn. Seyfulquzat 
avakarê (mi'marê) êkolek nû ye di helbesta 
Kurdî de. 

Taybetmendiya helbestên wî ew e, ku 
cara yekemîn di helbesta Kurdiya 
Navîn(Soranî) de, wî hewl daye bi zimanek 
sade ku hemû gelê Kurd jê fehm bike û wî 
helbestên xwe wusa jî nivîsîne. Di zanîn û 
nivîsandina xwe de, wî qasî ji destê xwe 
derketiye peyvên Kurdî bi kar anîne. Li ciyê 
gotinên Farisî, Erebî û Tirkî, gotinên Kurdî 
jêçetirgirtin (tercih) kirine û ewna bi kar 
anîne. Bi ew teybedmendiya xwe, ew di 
nav helbestvanên wê demê û yên heya îro 
xwedanê çandek û wêjeyek neteweperwer 
de ye. 

Ew di sala 1925'an de, qasî du salan 
serokê mudîriyeta Sablaxê (Mahabad) ya 
perwerdê bûye. Di wê demê de ji bo 
pêşdebirina sîstema perwedeyek nû û 
pêşketî pirr ked daye. 

Helbestek ku bi henceta "zistana tuf û 
sar ya sala 1312'ê Rojî (1933'ê Zayînî)" ku 
mîna nameyek ji bo dost û biraderê xwe 
"Eziz Axa Ebbasî" re nivîsandiye, ew helbest 
ciyekî taybetî di helbesta Kurdî de digire. Di 
helbestê de tabloyek hemû alî li jiyana 
gundiyên Kurdistanê û her wusa zulm û 
zordestî li ser Kurdan hatiye teswîrkirin. 
Helbestên Kurdî yên Seyfulquzat cara 
yekem di çapemeniya "Komeley Jiyanî 
Kurd" û çapemeniya serdema Komara 
Kurdistanê de hatine weşandin. 

Lê mixabin ew zilm û zordariya li ser 
çanda Kurdî ya li Rojhilata Kurdistanê heyî, 
ji perçeyên din yên Kurdistanê ne kêmtir e. 


Ji bo vê jî, heya salên dawî, helbestên wî bi 
awayekî berfireh li hemû Kurdistanê 
nehatiye naskirin. Di sala 1973'an de 
Hesenê Qazî, neviyê Mîrza Hesenê 
Seyfulquzat namîlkeyek piçûk ya helbestên 
wî li derveyî welat weşandiye. Di sala 
1982'an de lêkolîner û nivîskarê Kurd, 
Ehmedê Qazî ji helbestên wî, di pirtûka li 
Tehranê weşandî de beşek ji helbestên wî 
dayîne çapê. Karê herî berfireh li ser jiyan û 
helbestên Kurdî yên Seyfulquzat ji aliyê 
Enwerê Sultanî û Hesenê Qazî ve hatiye 
berhevkirin. Di dawiya sala 2008'an de, ew 
xebata hanê di pirtûkek ji 423 rûpelan de ji 
aliyê "Binkey Jîn" li Silêmaniyê, li 
Kurdistana îraqê bi navê "Azadî, 
Serbexoyî, Mîrî û Gewreyî/ Dawa biken be 
zar û ziman û didan û lêw, Jiyan û ê're 
Kurdiyekanî Seyfulquzatê Qazî" hatiye 
çapkirin. Wî bes bi Kurdî tenê helbest 
nenivîsîne. Wî bi zimanê Farisî, Erebî û bi 
Tirkiya Azerbaycanî jî, helbestên xwe bi çar 
zimanan nivîsandine. Renge di pêşerojê de 
dîwana wî ya helbestên Farisî dibe ku ji 
aliyê berhevkar Enwerê Sultanî û Hesenê 
Qazî ve bête weşandin. 

Mîrza Hesenê Seyfulquzat di despêka sala 
1945'an de, li pêş damezrandina Komara 
Kurdistan li Mehabadê, çûye ser dilovaniya 
xwe. 

Mîrza Hesenê Seyfulquzat, apê Pêşwa 
Qazî Mihemed e. Ew bavê Muhemed Husên 
Seyfî Qazî ye. Seyfî Qazî jî, wek tête zanîn 
Wezîrê Parastina Komara Kurdistanê li 
Mehabadê bû. Seyfî Qazî jî, li 30'ê Adarê 
sala 1947'an de, ber destê sibê bi Pêşewa 
Qazî Mihemed û bi birayê wî Sedrî Qazî ve 
li ciyê komar lê hatî îlankirî, ew her sê 
mirovên bi rûmet û bi qedr û qîmet tên 
sêdaredan (dardakirinê)!.. 

Dîsa di nav wêjevanên Kurd yên tên 
nasîn de, ji wana yek jî, Dr. Rehîm Qazî ye, 
ku kurekî din yê Seyfulquzat e. Romana 
Rehîm Qazî "Pêşmerge" yekem romana 
Kurdî ye, ku bi zaravaya Kurdiya Navîn 
(Sorani) ku hatiye nivîsandin. Ew Roman 
cara yekê bi xeta kirîlî li Rewanê hatiye 
çapkirin û di sala 1962'an de jî, li Bexdayê 
derketiye. Roman bi Kurmanciya Jor jî 
derketiye. 

Wusa xuya dibe ku di malbeta Mîrza 
Hesenê Seyfulquzat de bes ne tenê di aliyê 
rêzanîya netewetî de wek nemir Pêşwa 
Qazî Mihemed siyasetvan, gellek jî zana, 
wêjevan û helbestvanên payebilind jî, di wê 
malbetê de derketine. Ji dîwana 
helbestvanê mezin yê Mîrza Hesenê 
Seyfulquzat du helbestên wî yên dirêj, her 
çiqas ew bi zaravayê Soranî hatibin nivîsîn 
jî, ew helbestna wek zaravayê Kurmancî jî 
têne fehmkirin û têne xwendin. Ew jî bi ew 
zimanê xwe yê sade, bi ew Kurdiya xwe ya 
zelal wek zarê Eliyê Herîrî û Feqiyê Teyran 
helbestan dinivîsîne û helbest de hostatiya 
xwe ya mezin bi bêjeyên Kurdî dixemilîne... 

Ji helbesta wî ya dirêj bi navê "ZISTAN" 
çend bend li jêr in: 


ZISTAN 

Ezîz! arezût zorî bo hênam 
Firmêskim sûr bû, zerdî rûy lênam 

Dîsan be awrî dûrît kewtime gîr 
Dinyam lê sard bû, bû zimherîr 

Dinya hênd pir bû le befr û sîxwar 
Firmêskî sûrim be sipî dêne xwar 

Ta nahumêd bûm le hatinî zût 
Cergim bûwe polû, henasem bizût 

Hewa be hallim wek kêwan degirî 
Be terze û befr û baran û hewrî 


Erzîş le bo min hêndî qurr 
Beharî le gel zistan lê şêwa 


Giya û golî mêrgan bom sîs û zerd bûn 
Bo şînî kêwan, kewan hemderd bûn 





Şemal û ziryan dayîm şerryane 
Axawet şirrin, kirmanc qirryane 

Roj heta şewê, gewre û piçûkyan 
Xêzanî malê, gewre kiç, bûkyan 

Xerîkin le bax firîzû derdênin 
Wek şewnimî gull areq derjênin 

Areq le henyan berîz bijmêre 
Kê dî le 'asman be roj estêre? 

Le dewrî seryan, desrokey hewrî 
Wek mangî çarde, le nêwan hewrî 


Zistanî ewsal diyare pênc mange 
Merr û ka û giya û co, birra le dange 

Naye fîtûy şuwan le ser şewênê 
Mêgelan çêştan le kwê denwênê? 

Kuwan şenge bêrî le çiya û kwêstanan 
Şillqey meşkeyan berî beyanan 

Qollyan hell deken delêy bilûre 
Sîngyan derdexen, parçêk le nûre 

Derezî berokyan ke dên derbênin 
Roj le 'asmanê bo 'erzî dênin 


Kere bozîşyan le ser westaye 
Kullî giryanyan le ewkî daye 

Taze mallekan daxuda çilonin ? 
Ewanîş xerîkî firîzû û ka konin? 

Dilit teng nebê, tifaqit hebê 
Ewî toy newê, ya xwa qet nebê! 


" 'Umer" û " 'Usman"," Bûbekir" î nazdar 
Be naz gewre bin, haname çuwar yar 

Cêjnî qurbane, xom qurban dekem 
Cêjne pîrozey 'Ezîz giyan dekem 

Tarîx hezar û sêsed û duwazde 
Bîstî Ferwerdîn neçê le yade 











Duheftînameya siyasî, civakî, çandî û hunerî 
Partiya Demokrat ya Kurdistana îranê diweşîne 

http://www.kurdistanmedia.com/kurmanci/index.php 

Çalakekî Siyasî Yê Kurd Bi Cezayê 
îdamê Mehkûm Bû 


Çalakekî siyasî yê Kurd bi 
navê Enwer Rostemî, xelkê 
bajarê Ciwanroyê, ji aliyê 
Dadgeha Şoreşa Kirmaşanê bi 
cezayê îdamê hate 
mehkûmkirin. Navhatî bi 
tometa endambûn di yek ji 
partiyên Kurdistanî de û 
têkdana dîsiplîn û ewlehiya 
neteweyî û her wiha beşdarî 
di xwepêşandanên ser 


şeqaman bona nîşandana nerazîbûnê derheq kuştina Şivane 
Seyîdqadirî, bi "Muharibe"(Şer tevî Xwedê) hate tawanbarkirin û bi 
amadebûna parêzerekê ku ji aliyê dadgehê ve jê re hatibû 
destnîşankirin, di dadgeheke çend deqîqeyî de bi cezayê îdamê 
hate mehkûmkirin. 

Enwer Rostemî nêzîk du mehan berî niha ji aliyê hêzên Ewlekarî 
ên rejîma Îslamî a îranê ve li bajarê Kirmaşanê hate binçavkirin û 
bo Ewlekariya Sipaha Pasdaran hate şandin. 

Navhatî niha di girtîgeha bajarê Kirmaşanê de ye.^ 

Heta vê gavê 16 çalakên siyasî û sivîl yên kurd li îranê bi cezayê 
îdamê hatine mehkûmkirin. 



Enflasyona Aborî Ya îranê, Şeşem li Cîhanê, 
Duyem li Rojhilata Navîn 

Pilebendiya 
herî nû a 
cîhanê derbarê 
Enflasyona 
aborî di sala 
2008'an de 
dide xuyakirin 
ku di nava 225 
welatên cîhanê 
de, tenê 14 
welat li jorî 15 
ji sedê û tenê 
29 welatan jî 
enfalsyona du 

hejmarî hene. Tê zanîn qasê hilawsana aborî ya 210 
welatan, yê bûye yek hejmar. 

Rapora Ajansa Zanyariyên Navendî ya Amerîkayê (SIA) 
derbarê qasê Enflasyonê di welatên cîhanê de nîşan dide ku 
îran yek ji 6 welatên cîhanê ye ku^ herî zêde Enflasyona 
aborî heye. Di nava 225 welatan de, îran di pileya 219 de cî 
girtiye. Di sala 2008'an de, qasê Enflasyona aborî li îranê 
nêzîk 26 ji sedê bûye. 

Di Rojhilata Navîn de tenê enflasyona aborî ya îraqê ji 
îranê xirabtir e. Ji ber jordebûna Enflasyona aborî li îranê, 
karîna kirîna xelkê gellek kêm bûye. 




Ji Bo Pêncemîn Salvegera Serhildana Qamişloyi 
Çalakiyên Berfîreh Hatin Lidarxistin 

^ Bi henceta 

pêncemîn salvegera 
serhildana 12'ê 
Adara 2009'an a 
Qamîşloyê, li 

Rojavayê 

Kurdistanê, Başûrê 
Kurdistanê û çend 
welatên cîhanê 
çalakiyên cur bi cur 
ên rêzgirtin û 


bibîranînê birêve çûn. Malperên înternetî ên Rojavayê 
Kurdistanê diyar Kirin ku Kurdên bajarên Qamîşlo û tavahiya 
bajarên din ên Kurdistana Sûriyê çalakî li dar xistin. Gel li 
Rojhilatê Kurdistanê ji bo goriyên wê bûyerê 5 deqîqe bêdeng 
rawest. Çalakî di bin çavdêriya tund a hêzên ewlekariya Sûriyê 
de birêve çûn. 

Şandeke PDKÎ Di Salvegera Serhildana 
Qamîşloyê De Beşdarî Kir 

Şandeke Partiya Demokrat a Kurdistana îranê, demjimêr 
15'ê piştînîvroya roja pêncşem, 12.03.2009'an, di rê û resma 
5'emîn salvegera serhildana bajarê Qamîşloyê ku di hola 
Tewarî a bajarê Silêmaniyê de, ji aliyê Komîteya Hevpeymanî a 
Kurdistana Sûriyê ve hate lidarxistin, beşdarî kir. Şanda PDKÎ 
pêk hatibû ji Mihemed Sahibî, endamê Komîteya Navendî a 
PDKÎ û berpirsê pêwendiyên vê partiyê li bajarê Silêmaniyê û 
Fuad Xakîbêygî, Cihgirê Pêwendiyan di wî bajarî de. Di rê û 
resma han de serbarê pêşkêşkirina peyamên partî û rêxistinên 
Kurdistanî, çendîn helbest û pexşan ji aliyê helbestvanên Kurd 
ve hatin pêşkêşkirin û serhildana mezin a Qamîşloyê û şehîdên 
nemir yên vê serhildanê hatin bibîranîn. Rê û resma han 
demjimêr 17'ê êvariya wê rojê bi dawî hat. 


Tora Cîhanî Ya înternetê Bû 20 Salî 


Roja înê, 13'ê Adara 
2009'an, Tora Cîhanî a 
înternetê bû 20 salî. Bîst 
salan berî niha di a roja 
13.03.1989'an de, "Tim 
Berners-Lee", Zanyarê 
navdar yê înternetê û 
pisporê Komputerê bi 
alîkariya hevkarên xwe 

karîTora înternetê biafirînin. 

Ev tore di destpêkê de bi armanca çêkirina pêwendiyê 
û veguherîna zanyariyên zanistî di navbera zanyaran de 
di seranserî cîhanê de pêk hat, lê piştî demeke kin ji bo 
hemû warekê hate bikaranîn û roj bi roj berfirehtir dibe. 














